পুরনো মস্তিষ্কদ্বয় কথা বলতে পারে না। ভাষা ও কথা বলার ক্ষমতা রয়েছে কেবল নতুন-মস্তিষ্কের। পুরাতন মস্তিষ্কদ্বয় কেবল আবেগ-অনুভব করে অনুরূপ কাজ করতে পারে। এ কারণে মানুষ জীবনে অনেক স্ববিরোধী কাজ-কারবার করে থাকে। অনেক সময় দেখা যায় যে কেউ কেউ ভালোবাসার মানুষের সাথে প্রতারণা করে ভিন্ন সম্পর্কে লিপ্ত হয়। তিনটি মস্তিষ্কের কার্যকলাপ তিনটি ভিন্ন লেন্স দিয়ে দেখলে ব্যাখ্যা দেয়া যায় কেন মানুষ এইধরনের টানাপোড়নে পড়ে। আদিম সরীসৃপীয় মস্তিষ্ক কাম-লালসা উস্কে দেয়। অন্যদিকে স্তন্যপায়ী মস্তিষ্ক ভালোবাসা ও আনুগত্যের হিসাব-নিকাশ করে। আর নতুন-মস্তিষ্ক রোমান্টিক সম্পর্ক ও নৈতিকতার ধ্বজধারী হয়ে চলার চেষ্টা করে।